S-604/2018

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 9. október 2018, á hendur B-kk-þgf A-kk-þgf G-kk-þgf, kt. [...],[...], Reykjavík, fyrir umferðarlagabrot í Reykjavík með því að hafa að kvöldi föstudagsins 13. október 2017 ekið bifreiðinni [...] sviptur ökurétti og óhæfur um að stjórna henni örugglega vegna áhrifa ávana- og fíkniefna, og eftir töku deyfandi lyfja, (í blóði mældist kókaín 90 ng/ml og kódein 130 ng/ml, í þvagi mældist amfetamín) um Laugaveg uns aksturinn var stöðvaður á bifreiðastæða við verslunina Snæland við Laugaveg.

Telst þetta varða við 1., sbr. 2. mgr. 44. gr. og 1. sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærðu og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði hans, dagsettu 3. október 2018, gekkst ákærði undir lögreglustjórasekt 11. nóvember 2009 fyrir akstur undir áhrifum áfengis. Þá gekkst hann undir aðra lögreglustjórasekt 15. desember sama ár fyrir að aka sviptur ökuréttindum. Með viðurlagaákvörðun Héraðsdóms Reykjavíkur 19. apríl 2013 var ákærða gert að greiða sekt vegna ölvunaraksturs. Þá var ákærði dæmdur í 30 daga fangelsi með dómi Héraðsdóms Reykjavíkur 31. maí 2017, einnig fyrir ölvunarakstur. Við ákvörðun refsingar í máli þessu er þannig við það miðað að ákærði gerist nú sekur um að aka undir áhrifum áfengis og/eða annarra ávana- og fíkniefna í fjórða sinn og fyrir að aka sviptur ökurétti öðru sinni.

Með hliðsjón af framangreindu, sakarefni þessa máls og dómvenju þykir refsing ákærða hæfilega ákveðin fangelsi í 60 daga.

Með vísan til lagaákvæða í ákæru er áréttuð ævilöng svipting ökuréttar ákærða frá birtingu dóms þessa að telja.

Ákærði greiði málsvarnarþóknun skipaðs verjanda síns, O-kk-ef E-kk-ef lögmanns, 105.400 krónur, að meðtöldum virðisaukaskatti, og 191.739 krónur í annan sakarkostnað.

Af hálfu ákæruvaldsins flutti málið M-kvk-nf H-kvk-nf J-kvk-nf saksóknarfulltrúi.

Þ-kvk-nf L-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, B-kk-nf A-kk-nf G-kk-nf, sæti fangelsi í 60 daga.

Áréttuð er ævilöng svipting ökuréttinda frá birtingu dómsins að telja.

Ákærði greiði málsvarnarþóknun skipaðs verjanda síns, O-kk-ef E-kk-ef, lögmanns 105.400 krónur og 191.739 krónur í annan sakarkostnað.

Þ-kvk-nf L-kvk-nf

--------------------- --------------------- ---------------------

Rétt endurrit staðfestir,

Héraðsdómi Reykjavíkur, 14. nóvember 2018